ASW ส่งซิกครึ่งปีหลังสดใส เปิดโครงการใหม่ดันยอดขายทะลุ 1 หมื่นลบ.
ASW ส่งซิกครึ่งปีหลังสดใส เดินหน้าเปิดโครงการใหม่ ดันยอดขายทั้งปีโต 13% ทะลุ 1 หมื่นลบ. 
ASW ส่งซิกครึ่งปีหลังสดใส เดินหน้าเปิดโครงการใหม่ ดันยอดขายทั้งปีโต 13% ทะลุ 1 หมื่นลบ.
26 พ.ค. 2565

บริษัท แอสเซทไวส์ จำกัด (มหาชน) หรือ ASW เปิดเผยว่า บริษัทร่วมเป็นสมาชิกในตลาดหลักทรัพย์ฯ ครบรอบ 1 ปี กลายเป็นบริษัทพัฒนาอสังหาริมทรัพย์ที่เป็นผู้นำด้านไลฟ์สไตล์ ภายใต้แนวคิด “ความสุขที่ออกแบบมาเพื่อคุณ” หรือ “We Build Happiness” ที่วันนี้สร้างสรรค์โครงการอสังหาริมทรัพย์กว่า 41 โครงการ มูลค่ารวมกว่า 42,000 ล้านบาท
โดยล่าสุด นายกรมเชษฐ์ วิพันธ์พงษ์ ประธานเจ้าหน้าที่บริหารและกรรมการ ASW มั่นใจศักยภาพการดำเนินงานที่แข็งแกร่งขึ้นในทุกมิติ พร้อมจะก้าวกระโดดรับกับโอกาสการฟื้นตัวของตลาดอสังหาริมทรัพย์ ซึ่งในช่วงครึ่งปีหลัง ASW เตรียมเดินหน้าเปิดตัวโครงการใหม่ๆ อีกหลายโครงการ เพื่อดันยอดขายทั้งปีตามที่บริษัทตั้งไว้ 10,000 ล้านบาท โต 13% ตามเป้าหมายที่วางไว้